3.pielikums

Ministru kabineta

2013.gada \_\_\_.\_\_\_\_\_\_\_\_\_\_ noteikumiem Nr.\_\_\_\_

**Mērķa emisijas limita noteikšanas kārtība**

1. Mērķa emisijas limits tiek izstrādāts atsevišķi katrai gaistošos organiskos savienojumus emitējošajai iekārtai.

2. Darbībās ar pārklājumiem, lakām, saistvielām vai iespiedkrāsām mērķa emisijas limitu nosaka šādi (drīkst izmantot arī citu metodi, kas dod līdzvērtīgus rezultātus):

2.1. nosaka references gada emisijas (emisijas vērtība, kas atskaites gada laikā tiek emitēta no iekārtas un kas atbilst emisijas vērtībai, kas tiek emitēta bez pasākumu īstenošanas gaistošo organisko savienojumu emisijas samazināšanai) vērtību šādā kārtībā:

2.1.1. nosaka kopējo cieto vielu masu gada laikā patērētajās iespiedkrāsās, pārklājumos, lakās un saistvielās. Cietās vielas ir visi iespiedkrāsu, pārklājumu, laku un saistvielu materiāli, kas sacietē pēc ūdens vai gaistošo organisko savienojumu iztvaikošanas;

2.1.2. noteikto kopējo cieto vielu masu reizina ar koeficientu atbilstoši zemāk tabulā norādītajam.

**Koeficienti references gada emisijas vērtības noteikšanai**

|  |  |
| --- | --- |
| Darbība | Koeficients |
| Rotācijas dobspiedumu iespiešana; fleksogrāfija; laminēšana kā iespieddarbu sastāvdaļa; lakošana kā iespieddarbu sastāvdaļa; koksnes pārklāšana, audeklu, plēves vai papīra pārklāšana; saistvielu pārklāšana | 4 |
| Slokšņu pārklāšana, transportlīdzekļu galīgā apdare | 3 |
| Pārklājumi saskarē ar pārtikas produktiem | 2,33 |
| Citi pārklājumi un rotācijas rastra iespiedumi | 1,5 |

2.2. Mērķa emisijas limits gaistošo organisko savienojumu emisijām ir vienāds ar references gada emisijas vērtību, kas reizināta ar procentos izteiktu:

2.2.1. šo noteikumu 2.pielikuma 1.tabulas 6., 8. un 10.punktā noteiktajām difūzās emisijas robežvērtībām, kurām pieskaitīts skaitlis 15;

2.2.2 šo noteikumu 2.pielikumā pārējām darbībām noteiktajām difūzās emisijas robežvērtībām, kurām pieskaitīts skaitlis 5.

3. Saskaņā ar šī pielikuma 2.punktu izstrādāto mērķa emisijas limitu piemēro iekārtām, kurās patērētajos produktos cieto vielu daļas saturs ir nemainīgs.

Ministru prezidents                                                    V.Dombrovskis

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs                E.Sprūdžs

Vīza:valsts sekretārs A.Antonovs

24.08.2012. 16:02

L.Maslova

67026586, lana.maslova@varam.gov.lv